kalixlouiis/myanmar-wikipedia-corpus huggingface dataset:
Oxford English Dictionary 2nd Ed. (1998) ဝေါဟာရရင်းမြစ် ဆိုးဖက်ဂျ်ဟူသောဝေါဟာရသည် ထို "ဒို၊ ရေ၊ မီ" ဟူသောအခေါ်အဝေါ်များမှ "ဆို" နှင့် "ဖာ" မှယူထားခြင်းဖြစ်သည်။
အခေါ်အဝေါ်ဖြစ်ပေါ်လာပုံ ၁၁ ရာစုခန့် အီတလီနိုင်ငံတွင် ဂီတသီအိုရီပညာရှင်ဖြစ်သူ ဂွီဒို မိုနာကိုသည် ဂီတနုတ်များကိုလွယ်လွယ်ကူကူမှတ်သားနိုင်ရန် နည်းလမ်းတစ်မျိုကို တီထွင်ခဲ့လေသည်။
လက်တင်သီချင်း "Ut queant laxis" ဟူသောသီချင်း၏စာသားမှ ပထမဆုံးအသံထွက်များကိုယူခဲ့ရာ "အု(တ်)-ရေ-မီ-ဖာ-ဆို-လာ" (Ut-Re-Mi-Fa-Sol-La) ဟူ၍ ရရှိလာခဲ့သည်။
Davies, Norman (1997), Europe, pp. 271–272 386x386px Ut queant laxīs resonāre fībrīs Mīra gestōrum famulī tuōrum, Solve pollūtī labiī reātum, Sancte Iōhannēs. ၁၆၀၀ ခုနှစ်ဝန်းကျင်တွင် ဂီတဗေဒပညာရှင်ဖြစ်သော ဂျိုဗာနီ ဘာတီစတာ ဒိုနီ (Giovanni Battista Doni) သည် သူ၏အမည်ကိုအခြေခံ၍ "အု(တ်)" မှ "ဒို" (Do) ဟု ပြောင်းလဲ‌ခေါ်ဝေါ်ခဲ့သည်။
ခုနှစ်ခုမြောက်နုတ်ဖြစ်သော "စီ" (Si) ကိုလည်း ထည့်သွင်းခဲ့ပြီး "Sanctus Iohannes" မှ အစအက္ခရာများကို ယူထားခြင်းဖြစ်သည်။
အင်္ဂလိပ်လူမျိုး ဂီတဆရာမဖြစ်သော ဆာရာ ဂလိုဗာ (Sarah Golver) ကမူ နုတ်များသည်မတူညီသောအက္ခရာများနှင့် စသင့်သည်ဟုဆိုခဲ့၍ "စီ" မှ "တီ" (Ti) သို့‌ပြောင်းလဲခဲ့ရာ အင်္ဂလိပ်စကားပြောကြသောလူတို့သည် "စီ" အစား "တီ" ဟုသီဆိုကြလေသည်။
အမျိုးအစားများ ဆိုးဖက်ဂ်ျစနစ်ကို ယခုတိုင်အသုံးပြုလျက်ရှိသည်။
ဒိုကိုအသေမထားခြင်း (Moveable do) နှင့် ဒိုကိုအသေထားခြင်း (Fixed do) ဟူ၍ နှစ်မျိုးရှိသည်။
အသေမထားထားသောဒို ထိုစနစ်ကို အမေရိကန်နိုင်ငံ၊ ဂျာမန်နိုင်ငံများနှင့် ဓနသဟာယနိုင်ငံများ တွင်အသုံးပြုကြသည်။
မေဂျာ ထိုစနစ်တွင် မည်သည့်ကီးတွင်မဆို ပထမအသံကို "ဒို" ဟူ၍သီဆိုရသည်။
ထို့အပြင် နုတ်များအားလုံးကိုလည်းကိုယ်ပိုင်အမည်များ ပေးထားသည်။
မေဂျာစကေး ဒီဂရီအသံထွက်ဒိုမှ အသံတစ်ဝက်တိုးခြင်းအကြိမ်အင်္ဂလိပ်အသံထွက်1ဒို (Do)0Raised 1ဒီ (Di)1Lowered 2ရာ (Ra)12ရေ (Re)2Raised 2ရီ (Ri)3Lowered 3မေ/ မာ (Me/ Ma)3 ()3မီ (Mi)44ဖာ (Fa)5Raised 4ဖီ (Fi)6Lowered 5ဆေ (Se)65ဆို (Sol)7Raised 5ဆီ (Si)8Lowered 6လေ/ လို (Le/ Lo)8 ()6လာ (La)9Raised 6လီ (Li)10Lowered 7တေ/ တာ (Te/ Ta)10 ()7တီ (Ti)11 မိုင်နာ မိုင်နာကီးတွင်မူ "လာ၊ တီ၊ ဒို" ဟူသောအစီအစဉ်ဖြင့်လည်းကောင်း "ဒို၊ ရေ၊ မီ" ဟူသောအစဉ်ဖြင့်လည်းကောင်း ရေးသားနိုင်သည်။
C major မှ C minor သို့ပြောင်းလိုက်‌သောအခါ ဆင်တူကီးဖြစ်သော E-flat major သို့ပြောင်းသွားသည်။
သိုဖြစ်ရာ C သည် E-flat အတွက် "လာ" အသံဖြစ်နေပါသည်။
နက်ထရယ် မိုင်နာစကေး ဒီဂရီ"လာ" မှ စခြင်း"ဒို" မှ စခြင်းLowered 1လေ/ လို (Le/ Lo)တီ (Ti)1လာ (La)ဒို (Do)Raised 1လီ (Li)ဒီ (Di)Lowered 2တေ/ တာ (Te/ Ta)ရာ (Ra)2တီ (Ti)ရေ (Re)3ဒို (Do)မီ/ မာ (Me/ Ma)Raised 3ဒီ (Di)မီ (Mi)Lowered 4ရာ (Ra)မီ ( Mi )4ရေ (Re)ဖာ (Fa)Raised 4ရီ (Ri)ဖီ (Fi)Lowered 5မေ/ မာ (Me/ Ma)ဆေ (Se)5မီ (Mi)ဆို (Sol)6ဖာ (Fa)လေ/ လို (Le/ Lo)Raised 6ဖီ (Fi)လာ (La)Lowered 7ဆေ (Se)လာ (La)7ဆို (Sol)တေ/ တာ (Te/ Ta)Raised 7ဆီ (Si)တီ (Ti) အသေထားသောဒို ထိုစနစ်တွင် စီမေဂျာ (C major) ကိုအခြေပြု၍ ဒိုရေမီဟူ၍ အစဉ်တပ်ပါသည်။
ထိုစနစ်ကို ရိုမန့်စ်ဘာသာစကားနှင့် ဆလက်ဗ်ဘာသာစကားပြောနိုင်ငံများတွင် တွင်ကျယ်စွာအသုံးပြုကြသည်။
right|250px|ဂျွန်ကာဝန် (John Curwen) ၏ ဆိုးဖက်ဂ်ျကို လက်ဖြင့်ပြသသည့် စနစ် နယူတန်၏အရောင်များ ရုပဗေဒပညာရှင် အိုင်ဆက် နယူတန်သည် ထိုခုနှစ်သံကို သက်တံ၏အရောင်များနှင့် နှိုင်းယှဉ်ခဲ့သည်။
အသံဆိုးဖက်ဂ်ျအရောင်Cဒို အနီDရေ လိမ္မော်Eမီ အဝါFဖာ အစိမ်း G ဆို အပြာA လာ မဲနယ် ခရမ်းပြာBတီ ခရမ်း ခရမ်းနီ ကိုးကားချက်များ ကဏ္ဍ: ဂီတသီအိုရီ။
The People Republic of China. China Communit Party. Provinces|省 အန်းဟွေး ပြည်နယ် - Anhui (安徽) ဖူကျန့် ပြည်နယ် - Fujian (福建) ကန်းစု ပြည်နယ် - Gansu (甘肃) ကွမ်တုန်း ပြည်နယ် - Guangdong (广东) ကွေ့ကျိုး ပြည်နယ် - Guizhou (贵州) ဟိုင်နန် ပြည်နယ် - Hainan (海南) ဟောပေ ပြည်နယ် - Hebei (河北) ဟေးလုံကျန်း ပြည်နယ် - Heilongjiang (黑龙江) ဟောနန် ပြည်နယ် - Henan (河南) ဟူပေ ပြည်နယ် - Hubei (湖北) ဟူနန် ပြည်နယ် - Hunan (湖南) ကျန်းဆူး ပြည်နယ် - Jiangsu (江苏) ကျန်းစီ ပြည်နယ် - Jiangxi (江西) ကျိလင် ပြည်နယ် - Jilin (吉林) လျောင်းနင် ပြည်နယ် - Liaoning (辽宁) ချင်းဟိုင် ပြည်နယ် - Qinghai (青海) ရှန်စီ ပြည်နယ် - Shaanxi (陕西) ဆန်းတုန်း ပြည်နယ် - Shandong (山东) ဆန်းစီ ပြည်နယ် - Shanxi (山西) စစ်ချွမ်း ပြည်နယ် - Sichuan (四川) ထိုင်ဝမ် ပြည်နယ် - Taiwan (台湾) ယူနန် ပြည်နယ် - Yunnan (云南) ကျဲ့ကျန်း ပြည်နယ် - Zhejiang (浙江) ကိုယ်ပိုင်အုပ်ချုပ်ခွင့်ရဒေသ Autonomous regions (自治区) ကွမ်ရှီး ကျွမ်းလူမျိုးကိုယ်ပိုင်အုပ်ချုပ်ခွင့်ရဒေသ Guangxi (广西壮族自治区) အတွင်းမွန်ဂိုလီးယား မွန်ဂိုလူမျိုးကိုယ်ပိုင်အုပ်ချုပ်ခွင့်ရဒေသ Inner Mongolia (内蒙古自治区) နိင်ရှ ဟွေးလူမျိုးကိုယ်ပိုင်အုပ်ချုပ်ခွင့်ရဒေသ Ningxia (宁夏回族自治区) ရှင်းကျန်း ဝေးဝူအာရ် လူမျိုးကိုယ်ပိုင်အုပ်ချုပ်ခွင့်ရဒေသ Xinjiang (新疆维吾尔自治区) တိဘက်လူမျိုးကိုယ်ပိုင်အုပ်ချုပ်ခွင့်ရဒေသ Tibet (西藏自治区) (တရုတ်အသံထွက်မှာ ရှီးဇန့်ဖြစ်သည်။
) မြူနီစီပါယ်အုပ်ချုပ်ရေးမြို့ Municipalities (直辖市) ပေကျင်း မြို့ | Beijing |北京市 ချုံချင့် မြို့- Chongqing (重庆市) ရှန်ဟိုင်း မြို့- Shanghai (上海市) ထျန်းကျင်း မြို့- Tianjin (天津市) အထူးအုပ်ချုပ်ခွင့်ရဒေသ Special Administrative Regions (特别行政区) ဟောင်ကောင်အထူးအုပ်ချုပ်ခွင့်ရဒေသ Hong Kong (香港特別行政區) (တရုတ်အသံထွက်မှာ ရှန်းကန်ဖြစ်သည်။
) မကာအိုအထူးအုပ်ချုပ်ခွင့်ရဒေသ- Macau (澳門特別行政區) (တရုတ်အသံထွက်မှာ အောက်မင်ဖြစ်သည်။
) 450px|center| တရုတ်ပြည်သူ့သမ္မတနိုင်ငံ၏ပြည်နယ်များ။
Kantaka Chaithya Vahalkada, Mihintale, Sri Lanka ဗဟာကဒ ()သည် သီရိလင်္ကာနိုင်ငံတွင် တည်ရှိသည့် စေတီတစ်ဆူ ဖြစ်သည်။
စေတီတော်၏ အဓိပ္ပာယ်မှာ “ဂိတ်ပေါက်” ဟု အဓိပ္ပာယ်ရသည်။
စေတီတော်တစ်ဆူကို ၎င်း၏ အရပ်လေးမျက်နှာမှ တန်ဆာဆင်ထားသည့် အဆောက်အဦပုံစံ ဖြစ်သည်။
နောက်ပိုင်းတွင် ထိုအရပ်လေးမျက်နှာရှိ ဂိတ်ပေါက်များကို တွားသွားသည့်သတ္တဝါများ၏ ရုပ်ပုံများထွင်းထုကာ တန်ဆာဆင်ခဲ့ကြသည်။
သုံးမြှောင့်ပုံကျောက်တုံးစိတ်များကို စေတီတော်တွင် ပန်းအဖြစ် လှူဒါန်းရန်ရည်ရွယ်ချက်ဖြင့် ပြုလုပ်ခဲ့ပြီး ထိုဂိတ်ပေါက်များတွင်လည်း တန်ဆာဆင်ခဲ့သည်။
'ယတဝက်တီပုရာဏဝိဟာရ(Sinhalaː යටවත්තේ පුරාණ විහාරය) သည် သီရိလင်္ကာနိုင်ငံ၊ ဂမ်ပဟမြို့ (Gampaha) တွင် တည်ရှိသည့် ရှေးဟောင်းဗုဒ္ဓဘာသာကျောင်းတော်တစ်ခု ဖြစ်သည်။
ကျောင်းတော်သည် Gampaha – Pahalagama အဓိကလမ်းမကြီးပေါ်တွင် တည်ရှိပြီး ဂမ်ပဟမြို့မှ ခန့်မှန်းခြေ ၁ ကီလိုမီတာအကွာတွင် တည်ရှိသည်။
ကျောင်းတော်နေရာကို သီရိလင်္ကာနိုင်ငံ၏ ရှေးဟောင်းသုတေသနနယ်မြေအဖြစ် အစိုးရက သတ်မှတ်ထားသည်။
အစိုးရက ထိုသို့သတ်မှတ်ခြင်းကို ၂၀၁၆ ခုနှစ် ဧပြီလ ၁၅ ရက်နေ့တွင် အစိုးရဂေဇက်သတင်းစာအမှတ် ၁၉၆၃ တွင် ဖော်ပြခဲ့သည်။
ကျောင်းတော် တမ်ပိတကျောင်းတော် ကျောင်းတော်မူ မူလတည်ဆောက်ခဲ့သည့် အချိန်ကာလကိုမူ မသိရှိရပေ။
ကျောင်းတော်၏ သမိုင်းကြောင်းသည် Kandyan ဘုရင့်နိုင်ငံလက်ထက်ကတည်းက ဖြစ်သည်ဟု ယုံကြည်ရသည်။
တမ်ပိတဝိဟာရသည် ထိန်းသိမ်းစောင့်ရှောက်ထားသည့် ရှေးဟောင်းသုတေသနဆိုင်ရာ အဆောက်အဦတစ်ခုဖြစ်ပြီး ၎င်းကို ၁၈၆၁ ခုနှစ် မတ်လ ၂၁ ရက်နေ့တွင် ပြင်ဆင်မှုများ လုပ်ဆောင်ခဲ့သည်။
ထိုရက်စွဲကို အဝင်တံခါးတွင် ဖော်ပြထားခြင်း ဖြစ်သည်။
တမ်ပိတအဆောက်အဦများကို ကြီးမားသည့် တိုင်လုံးကြီးများဖြင့် ၁၇ - ၁၉ ရာစုများက တည်ဆောက်ခဲ့ကြသည်။
ထိုအဆောက်အဦများသည် သီရိလင်္ကာနိုင်ငံတွင် ထင်ရှားကျော်ကြားသည်။
ပြင်ပလင့်များ අස්‌වැන්නෙහි ආරක්‍ෂකයා වූ ගම්පහ ටැම්පිට විහාර Divaina ကိုးကား ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ။
မဟာကပ္ပိနမထေရ်ကပ္ပိန (ပု) [ကပ္ပ(= သာမတ္ထိယေ) + ဣန။
ကပ္ပတိ ရိပဝေါ ဝိဇေတုံ သမတ္ထေတီတိ ကပ္ပိနော၊ ရာဇာ။
မောဂ်၊၇၊၁၀၃။
] သည် ဗုဒ္ဓဘာသာတွင် ထင်ရှားကျော်ကြားသော ရဟန်းတော်တစ်ပါးဖြစ်သည်။
ဘုရားရှင် ကိုယ်တော်မြတ်မှ "ဘိက္ခု ဩဝါဒက" ဟူသော ရဟန်းတို့အား ဆုံးမဟောကြားရာတွင် အကောင်းဆုံး အမြတ်ဆုံးဖြစ်သော ဧတဒဂ်ဘွဲ့ကို ချီးမြှင့်ခံရသူဖြစ်သည်။
(၁) ကပ္ပိနမင်း။
(၂) ကပ္ပိန ဥပါသကာ။
(၃) ကပ္ပိနမထေရ်။
ဤအမည် သုံးခုလုံးပင် မဟာကပ္ပိနမင်း၏ ဖြစ်စဉ်များ၌ ပါဝင်သည်၊ မဟာကပ္ပိန၏ ဘဝ မဟာကပ္ပိနသည် မဇ္ဈိမဒေသ၏ အစွန်အဖျားကျသော ပစ္စန္တအရပ် ကုက္ကုဋဝတီမြို့၌ မင်းသားအဖြစ် မွေးဖွားခဲ့သည်။
ငယ်စဉ်အခါက ကပ္ပိန ကုမာရဟု ခေါ်တွင်ခဲ့ပြီး ခမည်းတော် နတ်ရွာစံပြီးနောက် မင်းအဖြစ်ကို ရရှိသောအခါ မဟာကပ္ပိနဟု ထင်ရှားလာခဲ့သည်။
မိဖုရားကား အနောဇာဒေဝီဖြစ်သည်။
ဘုရားရှင်နှင့် တွေ့ဆုံခြင်း မဟာကပ္ပိနမင်းသည် သာဝတ္ထိမြို့မှ ကုန်သည်များထံမှ ဘုရား၊ တရား၊ သံဃာ ရတနာသုံးပါး သူတို့၏ဒေသ၌ ပွင့်ပေါ်လျက်ရှိကြောင်း သတင်းစကားကို ကြားသိရပြီး ပီတိဖြစ်ကာ မင်းအမတ်ပေါင်း ခြံရံလျက် ဘုရားရှင်ရှိရာ သာဝတ္ထိသို့ သွားရောက်ခဲ့သည်။
ထိုခရီးစဉ်တွင် အခြံအရံအားလုံး အရဟတ္တဖိုလ်ရ ဧဟိဘိက္ခုများ ဖြစ်သွားကြသည်။
အနောဇာဒေဝီနှင့် မောင်းမ မိဿံများလည်း ထိုနည်းအတူ ဘိက္ခုနီပြုပြီး သောတာပန်များ ဖြစ်ကြသည်။
ရဟန်းဘဝ မဟာကပ္ပိနမင်းသည် ဘုရားရှင်ထံတွင် ရဟန်းပြုခဲ့သည်။
ရဟန်းဘဝတွင် တရားဟော ဆုံးမသည့်အရာ၌ အကောင်းဆုံးဖြစ်သောကြောင့် "ဘိက္ခု ဩဝါဒက" ဧတဒဂ်ဘွဲ့ကို ရရှိခဲ့သည်။
ဧတဒဂ်ဘွဲ့ ရရှိခြင်း အရှင်မဟာကပ္ပိနမထေရ်သည် ရဟန်းတို့အား တရားဟောကြား ဆုံးမသည့်အရာတွင် အကောင်းဆုံးဖြစ်သောကြောင့် မြတ်စွာဘုရားရှင်မှ "ဘိက္ခု ဩဝါဒက" ဧတဒဂ်ဘွဲ့ကို ချီးမြှင့်ခဲ့သည်။
(အကျယ်ကို အပ၊၂၊၁၁၉။
အံ၊ဋ္ဌ၊၁၊၂၄၆။
ဓမ္မ၊ဋ္ဌ၊၁၊၃၅၁။
ထေရ၊ဋ္ဌ၊၂၊၁၇၉။
အပ၊ဋ္ဌ၊၂၊၂၁၀-တို့၌ ကြည့်။
) ဆက်စပ်ဖတ်ရှုရန် အရှင်မဟာကပ္ပိန မထေရ်အကြာင်း မဟာကပ္ပိနတ္ထေရဝတ္ထု ကိုးကား ကဏ္ဍ:ဗုဒ္ဓဝင် ပုဂ္ဂိုလ်များ။
ကော့ကန်ဒဝလရာဇမဟာဝိဟာရ (Sinhalaː කොස්කඳවල ශ්‍රී සුනන්දාරාම පිරිවෙන් රජ මහා විහාරය)သည် သီရိလင်္ကာနိုင်ငံ၊ ကော့ကန်ဒဝလမြို့ (Koskandawala) တွင် တည်ရှိသည့် ရှေးဟောင်းဗုဒ္ဓဘာသာကျောင်းတော်တစ်ခု ဖြစ်သည်။
ကျောင်းတော်သည်Yakkala – Radawana လမ်းတွင် တည်ရှိပြီး ယက္ကလမြို့ (Yakkala) မြို့မှ ခန့်မှန်းခြေ ၂.၆၆ ကီလိုမီတာ (၁.၆၆ မိုင်) အကွာတွင် တည်ရှိသည်။
ကျောင်းတော်ကို သီရိလင်္ကာအစိုးရက ရှေးဟောင်းသုတေသနနယ်မြေအဖြစ် သတ်မှတ်ခဲ့သည်။
Ambalama from Panavitiya dating to 1700s or before အမ်ဘလမ သည် သီရိလင်္ကာနိုင်ငံတွင် ဘုရားဖူးများ၊ ခရီးသွားများနှင့် ကုန်သည်များ နားနေနိုင်ရန် တည်ဆောက်ခဲ့သည့် အဆောက်အဦတစ်ခု ဖြစ်သည်။
ပုံပါအဆောက်အဦသည် ခရီးသွားများ အရိပ်အာဝါသ ရရှိစေရန် ရည်ရွယ်ကာ တည်ဆောက်ခဲ့သည့် နမူနာပုံစံတစ်ခု ဖြစ်သည်။
အမ်ဘလမတွင် ဝင်ရောက်နားခိုနေထိုင်သူများသည် မည်သည့်အခကြေးငွေမှ ပေးဆောင်ရန် မလိုအပ်ပေ။
စာပေ Salalihini and Gira sandeshas တို့တွင် အမ်ဘလမနှင့် ပတ်သက်သည့် အချက်အလက်များ ရှိကြသည်။
ထင်ရှားသည့် အမ်ဘလမများ Appallagoda Ambalama Giruwa Ambalama Kadugannawa Ambalama Panavitiya Ambalama Pita Kotte Gal Ambalama ပြင်ပလင့်များ Ambalamas in Sri Lanka (in Sinhala) ကိုးကား ကဏ္ဍ:သီရိလင်္ကာနိုင်ငံ၏ သမိုင်း ကဏ္ဍ:သီရိလင်္ကာနိုင်ငံရှိ အဆောက်အအုံများ။
ဂေါတမမြတ်စွာဘုရားရှင်လက်ထက် သာဝတ္ထိပြည်၌ မွေးဖွားခဲ့သည်။
နာမည်က ဘဒ္ဒိယ ဖြစ်သည်။
သူသည် ချမ်းသာသည့် အမျိုး၌ မွေးဖွားခြင်း ဖြစ်သည်။
အခြားသော ဘဒ္ဒိယနာမည်များနှင့် ကွဲပြားရန် ပုံသဏ္ဌာန် အသွင်အပြင်ကို ကြည့်လျက် နာမည်တစ်ခု ထပ်ပေးခဲ့ကြသည်။
သူသည် ရုပ်ဆင်းအင်္ဂါ မလှပ။
ခန္ဓာကိုယ်သည်လည်း သေးကွေးလှသည်။
အရပ်အမောင်းကလည်း ပုကွနေခဲ့သည်။
ထိုသို့သောအကြောင်းများကို ထောက်ဆ၍ 'လကုဏ္ဍက ဘဒ္ဒိယ'ဟု နာမည်မှည့်ခေါ်ကြခြင်း ဖြစ်သည်။
မြတ်ဗုဒ္ဓ၊ ဇေတဝန်ကျောင်း၌ သီတင်းသုံးစဉ် သာသနာတော်သို့ ဝင်ရောက်ကာ ရဟန်းပြုခဲ့သည်။
ထို့နောက် ကမ္မဋ္ဌာန်းတရားကိုယူကာ ဝိပဿနာတရား ကျင့်ကြံအားထုတ်တော်မူလျက် တရားထူး ရခဲ့သည်။
ခိုင်မာသည့် သဒ္ဓါတရားဖြင့် ရဟန်းပြုလာခြင်း ဖြစ်သည်။
အကြားအမြင် များသည်။
ဓမ္မကထိကတစ်ပါးလည်း ဖြစ်သည်။
ချိုမြိန်သာယာသော အသံဖြင့် သူတစ်ပါးတို့အား တရားဟောလေ့ ရှိသည်။
ထိုအရှင်သည် အသံသာယာမှု၌ ဧတဒဂ်ဘွဲ့ထူးကို ရရှိတော်မူခဲ့သည့် မထေရ်ဖြစ်သည်။
တစ်ရက်တွင် ပုဏ္ဏားကြီးတစ်ယောက်နှင့်အတူ ပွဲလမ်းသဘင်သို့သွားနေသည့် ကချေသည်မတစ် ယောက်သည် မထေရ်အားကြည့်ပြီး လှောင်ပြောင်ရယ်မောသည်။
ထိုသူမ၏ သွားတို့သည် မညီညာကုန်။
ညစ်ပတ် ပေရေနေခဲ့သည့်ကို မထေရ်မြတ်သည် တွေ့လိုက်သည်။
ထိုညစ်ပတ်နေသော သွားများကို အာရုံနိမိတ်ယူကာ ဈာန်ကိုဖြစ်စေသည်။
ထိုမှတဆင့် ဝိပဿနာသို့ တက်ကာ ဆက်လက်ပွားများသည်ရှိသော် အနာဂါမ်အဆင့်သို့ ရောက်တော်မူခဲ့သည်။
ထို့နောက်တွင်မှ အရှင်သာရိပုတ္တရာမထေရ်မြတ်၏အထံမှ ဩဝါဒကို နာယူပြီး ရှုမှတ် ပွားများကာ ရဟန္တာဖြစ်တော်မူခဲ့သည်။
ထိုအရှင်မြတ်၏ အတိတ်ဘဝဇာတ်ကြောင်းကို ခြေရာကောက်ကြည့်သော် ပဒုမုတ္တိုရ်ဘုရားရှင်လက်ထက် တွင် ဟံသာဝတီမင်းနေပြည်တော်၌ စည်းစိမ်ဥစ္စာ ချမ်းသာကြွယ်ဝသော သူဌေးသားဖြစ်သည်။
တစ်ရက် အများနည်းတူ တရားနာရန် ကျောင်းတော်သို့ သွားခဲ့သည်။
ထိုစဉ်အလွန်သာယာသော အသံရှိသည့် ရဟန်းတစ်ပါး အား ဧတဒဂ်ရာထူးထားသည်ကို တွေ့မြင်၍ ခုနှစ်ရက်ကြာ ဘုရားအမှူးရှိသော သံဃာတော်များအား မဟာဒါန အလှူကြီးကို ပေးလှူဒါန်းခဲ့သည်။
ထိုအလှူဒါနဖြင့် အသံအသာယာမှုအရာ၌ ဧတဒဂ်ရာထူးကို ဆုတောင်းခဲ့သည်။
ထိုဘဝမှစုတေ၍ လူ့ပြည်နတ်ပြည်တို့၌ ကျင်လည်ခဲ့ရသည်။
ဝိပဿီဘုရားရှင်လက်ထက်တွင် စိတ္တပတ္တမည်သော ဥဩငှက်ဘဝတွင် ရောက်ခဲ့သည်။
ထိုစဉ် ဘုရားရှင် အား သရက်သီးမှည့်ကို လှူဒါန်းခဲ့သည်။
ထိုကုသိုလ်ကောင်းမှုကြောင့်ပင် အသံသာယာမှု ဖြစ်ခဲ့သည်။
ထိုမှတပါး ကဿပဘုရားရှင်လက်ထက်တွင် လက်သမားဆရာကြီး ဖြစ်ခဲ့သည်။
ဩဇာအာဏာလည်း ညောင်းသည်။
စိတ် ကူးစိတ်သန်းလဲကောင်းသည်။
ကဿပဘုရားရှင်ကိုယ်တော် ပရိနိဗ္ဗာန်စံဝင်တော်မူသွားသည့်အခါ သာရီရိက ဓာတ်တော်များကို စေတီတည်ထားရန် တိုင်ပင်ကြသည်။
ထိုစဉ် မထေရ်မြတ်လောင်းလျာသည် လက်သမားဆရာ ကြီးဖြစ်သည့်အတွက် အဆုံးအဖြတ်ပေးမှု ရခဲ့သည်။
လူတို့သည် စေတီပမာဏကို (၇)ယူဇနာ မှအစပြု၍ တည်ထားရန် တိုင်ပင်ကြသည်။
ထိုစဉ် လက်သမားဆရာကြီးသည် နောင်တွင်ပြုပြင်ရာ၌ လွယ်ကူရန်ဆိုပြီး တစ်ယူဇနာ အကျယ်အဝန်း၊ တစ်ယူဇနာအတောင်မြင့်သည့် စေတီတည်ထားရန် ဆုံးဖြတ်ပေးလိုက်သည်။
ထိုကဲ့ သို့သော အကြောင်းကြောင့် မထေရ်မြတ်သည် ပုကွခဲ့ရသည်။
အရပ်တိုခဲ့ရသည်ဟု ဆိုသည်။
ထို့အပြင်လည်း မထေရ်မြတ်လောင်းလျာသည် ဗာရာဏသီပြည် ဗြဟ္မဒတ်မင်းဖြစ်စဉ် အခါကလည်း အသက်အရွယ်ကြီးရင့်သည့် အဘိုးအိုများကိုလည်းကောင်း၊ အသက်အရွယ်ကြီးရင့်သည့်အဘွားအိုများကိုလည်း ကောင်း၊ နူနာသည်လို ပုဂ္ဂိုလ်များကိုလည်း တွေ့လျှင် စက်ဆုပ်ရွံ့ရှာသော အပြုအမူဖြင့် မြေ၌လှဲစေကာ ကစားခြင်းမျိုးစုံတို့ကို ပြုလုပ်၍ လှောင်ပြောင်မှုများ ပြုလုပ်ခဲ့သည်။
ထိုစဉ်သိကြားမင်းကိုယ်တိုင် သူအိုယောင် ဖန်ဆင်းကာ ဗာရာဏသီမင်းအား ဆုံးမပေးခဲ့ရသည်။
ထိုအကုသိုလ်ကြောင့်လည်း အဆင်းမလှခြင်း၊ ပုကွခြင်း ဖြစ်ရသည်။
သာသနတော်တွင် ဆဗ္ဗဂ္ဂီဆိုသည့် ရဟန်းတော်များ ရှိသည်။
သူတို့သည် အနေထိုင် သိပ်ဆင်ခြင်မှု မရှိ။
ဝိနည်းသိက္ခာပုဒ် အတော်များများသည်လည်း သူတို့ကို အကြောင်းပြု၍ ပညတ်ချက်ပြုရသည်ကား များပေသည်။
အပြစ်တင်စရာ၊ ဝေဖန်စရာ၊ ကဲ့စရာများနှင့် နေထိုင်ကြသည့် အုပ်စုပင်ဖြစ်သည်။
သူတို့သည် အရှင်လကုဏ္ဍက ဘဒ္ဒိယမထေရ်မြတ်အား စ,စရာအဖြစ် မှတ်ထင်ထားကြသည်။
သို့အတွက် ထိပ်ပုတ် ခေါင်းပုတ်ဖြင့်လည်းကောင်း၊ ရှေ့ကို တွန်းထိုး၍လည်းကောင်း၊ ချီမ၍လည်းကောင်း စနောက်ကြသည်။
အရှင်မြတ်သည် ခန္ဓာကိုယ်သေးသွယ် လျက် အရပ်အားဖြင့် ပုကွနေသည်မှန်သော်လည်း အရှင်မြတ်သန္တာန်၌ ကိန်းအောင်းနေသည့် ဓမ္မဓာတ်၏ ကြီးမား မှုကို ဆဗ္ဗဂ္ဂီရဟန်းတို့ မသိကြပေ။
ထိုအခြင်းအရာကို မြင်တော်မူသည့်အတွက် ရဟန္တာအား ပြစ်မှားသည့် ကံသည် ကြီးမားသည့်အတွက် မြတ်ဗုဒ္ဓသည် ထိုရဟန်းများအား အသိပေးရသည်။
ဆုံးမရသည်။
"ရဟန်းတို့သည် ငါရဲ့သားတော်၏ အာနုဘော်ကို မသိကြခြင်းကြောင့် အချို့ပုထုဇဉ်ရဟန်းတို့က ပြက်ရယ် ပြုလုပ် ရှုတ်ချနေကြတယ်။
အဲဒီလိုလုပ်နေမယ်ဆိုရင် ပြုလုပ်တဲ့ရဟန်းတော်များအနေဖြင့် ကာလရှည်စွာ အစီးအပွား မဲ့ကို ဖြစ်စေရာ၏။
ဆင်းရခြင်းကို ဖြစ်စေရာ၏။
ဤအခြေအနေကြောင့် ရဟန်းတို့အား ပြောဆိုဆုံးမှုမှုကို ပြုလုပ် မှ သင့်ပေတော့မည်"ဟု အကြံဖြစ်တော်မူသည်။
ထို့ကြောင့် ပြက်ရယ်လှောင်ပြောင်နေသည့် ရဟန်းတို့အား မြတ်ဗုဒ္ဓသည် ဆုံးမတော်မူသည်။
"ရဟန်းတို့၊ သင်ချစ်သားတို့သည် နောက်မှလိုက်လာသည့် အဆင်းမလှသည့်၊ အကြည့်ရခက်သည့်၊ ပုကွကွဖြစ်နေသည့် ပြက်ရယ်လှောင်ပြောင်မှုကို ပြုလုပ်ကြတာခံနေရတဲ့ ရဟန်းတော်ကို သင်တို့မြင်ကြသည် မဟုတ်လော။
" "ရဟန်းတို့၊ ဤရဟန်းသည် သာမညရဟန်းတစ်ပါး မဟုတ်ပေ။
ကြီးမားသည့် တန်ခိုးဣဒ္ဓိပါဒ်နှင့် ပြည့် စုံသည့် ရဟန်းတစ်ပါး ဖြစ်သည်။
အဲဒီရဟန်းမဝင်စားဘူးတဲ့ သာဝကတို့ဆိုင်ရာ သမာပတ်ဆိုတာ မရှိပေ။
ထိုရဟန်းသည် ရဟန်းဘဝရဲ့ အဆင့်မြင့်ဆုံးဖြစ်သည့် အရဟတ္တဖိုလ်ကို ကိုယ်တိုင်ထူးသောဉာဏ်ဖြင့် သိ၍ မျက်မှောက်ပြုကာ နေ၏"ဆိုပြီး မိန့်တော်မူကာ ဥဒါန်းဂါထာကို ကျူးရင့်တော်မူသည်။
တစ်ခါကလည်း ပုထုဇဉ်ဖြစ်သည့် ကိုရင်လေးများသည် မထေရ်မြတ်အား ကစားစရာအဖြစ် မှတ်ထင်ထား ခဲ့ဟန်တူ၏။
ဦးခေါင်းကို ဆွဲကိုင်၍လည်းကောင်း၊ နားကိုဆွဲ၍လည်းကောင်း၊ နှာခေါင်းကိုဆွဲ၍လည်းကောင်း စသဖြင့် ပြောဆိုလျက် စနောက် ကျီစယ်ကြသည်။
မထေရ်မြတ်သည် ကိလေသာအားလုံး ချိုးဖျက်ထားသူပီပီ သည်းခံမှုစွမ်းအားနှင့် ပြည့်စုံသူလည်း ဖြစ်သည်။
သို့အတွက် အမျက်မထွက်၊ စိတ်ဆိုးမှု မရှိပေ။
ထိုအခြင်းအရာများကို ရဟန်းတော်များသိ၍ မထေရ်အား ချီးမွမ်းခန်းထုတ်နေစဉ် မြတ်ဗုဒ္ဓကြွရောက်လာလျက် ရဟန္တာတို့အား ထိုကဲ့သို့ စိတ်ဆိုးခြင်း အမျက်ထွက်ခြင်း မရှိခြင်းအကြောင်းကို ဟောပြသည်။
ထိုမထေရ်ကို အကြောင်းပြု၍ တောနေရဟန်းသုံးဆယ်တို့ကိုလည်း တရား ဟောတော်မူခဲ့သည်။
ထိုဒေသနာ၌ အသက်ကြီးခြင်း+ငယ်ခြင်းနှင့်ပတ်သက်၍ ခွဲခြားသတ်မှတ်ခြင်း အကြောင်းတို့ကို ဟောခြင်းဖြစ်သည်။
"ခေါင်းဖြူ၍ အသက်ကြီးကာမျှဖြင့် မထေရ်ကြီးမဟုတ်။
ထိုကဲ့သို့ အကျင့်သီလမရှိဘဲ အရွယ်အားဖြင့် အိုခြင်းသည် အချည်းအနှီး ဖြစ်၏။
အမှန်အားဖြင့် သစ္စာလေးပါးကို ထိုးထွင်း၍သိလျက် သူတစ်ပါးတို့အား မညှင်းဆဲ၊ မနှိပ်စက်၊ ကိုယ်ကျင့်သီလနှင့် ပြည့်စုံခြင်း၊ ဣန္ဒြေတို့ကို ဆုံးမထားခြင်း၊ ကိလေသာတို့ကို ထွေးအန်ထား ခြင်း၊ တည်ကြည်သော ပညာရှိခြင်းရှိသူကိုသာ မြဲမြံခိုင်ခံ့သောကြောင့် မထေရ်ကြီးဟူ၍ သတ်မှတ်ရာ၏။
" ဟု ဟောတော်မူသည့်အဆုံး ရဟန်းအားလုံး အရဟတ္တဖိုလ်သို့ ရောက်တော်မူခဲ့ရသည်။
ကိုးကား အပါဒါအဋ္ဌကထာ ဒုတိယတွဲ -၂၄၃ ကဏ္ဍ:ဗုဒ္ဓဝင် ပုဂ္ဂိုလ်များ။
ဘလပိုကုနရာဇမဟာဝိဟာရ ()သည် သီရိလင်္ကာနိုင်ငံ၊ အနောက်စီရင်စု၊ ပမန်ကဒမြို့(Pamankada) တွင် တည်ရှိသည့် သမိုင်းဝင် ဗုဒ္ဓဘာသာကျောင်းတော်တစ်ခု ဖြစ်သည်။
Colombo-Batticaloa လမ်းမကြီးရှိ ၆ မိုင်လမ်းဆုံးအနီးတွင် တည်ရှိသည်။
ကျောင်းတော်ကို သီရိလင်္ကာနိုင်ငံအစိုးရက ရှေးဟာင်းသုတေသနနယ်မြေအဖြစ် သတ်မှတ်ခဲ့သည်။
ထိုသို့သတ်မှတ်မှုကို ၂၀၀၈ ခုနှစ် ဇွန်လ ၆ ရက်နေ့တွင် အစိုးရဂေဇက်သတင်းစာအမှတ် ၁၅၅၃ တွင် ကြေညာခဲ့သည်။
ဘလပိုကုန ကျောင်းတော်ပရဝုဏ်အတွင်းရှိ ကျောက်ဆောက်မျက်နှာပြင်၌ ဘလပိုကုနဟု အမည်ရှိသည့် သဘာဝရေကန်တစ်ခုရှိသည့်အတွက် ဘလပိုကုနဝိဟာရဟု အမည်တွင်ရခြင်း ဖြစ်သည်။
အစောပိုင်းကာလများတွင် ထိုကန်ကို “ဘတပိုကုန” ဟု ခေါ်ကြသည်။
အမည်မှာ သီရိလင်္ကာဘာသာစကားဖြင့် ဘတ ဆိုသည်မှာ “စစ်သည်များ” ဟု အဓိပ္ပာယ်ရသည်။
Parakramabahu VI မင်းလက်ထက်အခါက ထိုကန်ရှိရေကို မင်း၏ စစ်သည်တော်များသည် အသုံးပြုခဲ့ကြသည်။
နောက်ပိုင်းတွင် ဘတပိုကုန ဟူသည့် အမည်သည် တဖြည်းဖြည်းပြောင်းလဲကာ ယခုတွင်ရှိနေသည့်အမည် ဘလပိုကန ဖြစ်လာခဲ့သည်။
ထင်ရှားသည့် သမိုင်းများအရ ဘလပိုကုနသည် ကော့တီမြို့မှ ဖောက်ထားသည့် ရှေးဟောင်းတူးမြောင်း၏ ထွက်ပေါက်ဖြစ်သည်ဟု ဆိုကြသည်။
ပြင်ပလင့်များ Balapokuna Purana Viharaya at Kirulapone – බලපොකුණ විහාරය ကိုးကား ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ။
အလုသီပိုလာဂိန်းကန်ဒရာဇမဟာဝိဟာရ (အလုသီပိုလာဝိဟာရ ဟုလည်း သိကြ)() သည် သီရိလင်္ကာနိုင်ငံ၊ Minuwangoda မြို့တွင် တည်ရှိသည့် ရှေးဟောင်းဗုဒ္ဓဘာသာကျောင်းတော်တစ်ခု ဖြစ်သည်။
ဒေသရိုးရာဓလေ့များ၌ အနုရာဒပူရတွင် Dravidian ငါးဦး အုပ်စိုးစဉ်အချိန်က ဤကျောင်းတော်သည် ဘုရင် Valagambaသည် နေထိုင်ခဲ့သည့် နေရာတစ်ခုလည်း ဖြစ်သည်။
ကျောင်းတော်ကို သီရိလင်္ကာနိုင်ငံအစိုးရက ရှေးဟောင်းသုတေသနနယ်မြေအဖြစ် သတ်မှတ်ထားသည်။
ထိုသို့သတ်မှတ်ခြင်းကို ၂၀၀၂ ခုနှစ် နိုဝင်ဘာလ ၂၂ ရက်နေ့တွင် အစိုးရဂေဇက်အမှတ် ၁၂၆၄ တွင် ကြေညာခဲ့သည်။
ကီဟီလိယရာဇမဟာဝိဟာရ သည် သီရိလင်္ကာနိုင်ငံ၊ Monaragala ခရိုင်တွင် တည်ရှိသည့် ရှေးဟောင်းဗုဒ္ဓဘာသာကျောင်းတော်တစ်ခု ဖြစ်သည်။
ကျောင်းတော်သည် Wellawaya မြို့မှ ၁၁ ကီလိုမီတာ (၆.၈ မိုင်) ကွာဝေးသည့် Handapanagala ရွာတွင် တည်ရှိသည်။
]]. ၎င်းကို ၂၀၀၂ ခုနှစ် နိုဝင်ဘာလ ၂၂ ရက်နေ့တွင် အစိုးရဂေဇက်အမှတ် ၁၂၆၄ တွင် ဖော်ပြခဲ့သည်။
ကျောင်းတော် An inscription near to the rock curved steps ကျောင်းတော်သည် Neluwagala Grama Niladari တိုင်းတွင် တည်ရှိသည်။
ကျောင်းတော်ကကို သေးငယ်သည့်ကျောက်ဆောင်တစ်ခု၏ ကုန်းပြင်မြင့်ပေါ်တွင် တည်ဆောက်ထားသည်။
၎င်းနေရာသည် Handapanagala ရေလှောင်တမံ၏ အနီးအနားတွင် ဖြစ်သည်။
ကျောက်ဆောင်၏ ထိပ်ဖျားတွင် ရှေးဟောင်းစေတီတော်တစ်ခုရှိပြီး အနည်းငယ်သွားရုံဖြင့် ရောက်ရှိနိုင်သည်။
ထိုကျောက်ဆောင်၏ ကျောက်သားမျက်နှာပြင်တွင် ထွင်းထုထားသည်များကိုလည်း တွေ့ရှိနိုင်သည်။
စေတီတော်သည် ယခုအခါတွင် ပြိုလဲပျက်စီးလုနီးပါး ဖြစ်နေသည်။
စေတီတော်နှင့် ဘေးကပ်လျက်တွင် ဘုရားကျောင်းဆောင်အပျက်အစီးတစ်ခုကိုလည်း မြင်တွေ့ရသည်။
၎င်းကျောင်းဆောင်တွင် ကျောက်သားများအား ထွင်းထုထားသည့် ပလ္လင်၊ အထိမ်းအမှတ်ကျောက်တုံး၊ လက်ရန်းပွတ်လုံး၊ ကျောက်သားအောက်ခြေများ၊ ယန်တရာကျောက်တုံးများနှင့် ကျောက်စာများ စသည်တို့ကို မြင်တွေ့နိုင်သည်။
ကျောက်စာသည် ကြီးမားသည့် ကျောက်သားမျက်နှာပြင်တစ်ခုပေါ်တွင် ထွင်းထုထားပြီး အစောပိုင်းဗြဟ္မဏီဘာသာစကားများကို တွေ့ရှိရသည်။
လှေကားထစ် အောက်ဘက်ပိုင်းသည် စေတီတော်၏ မြောက်ဘက်တွင် တည်ရှိပြီး ကျောက်စာများပါဝင်သည့် ကျောက်တိုင်တစ်ခုနှင့်အတူ အခြားများစွာသော ကျောက်သားအပျက်အစီးများစွာ တည်ရှိသည်။
အပျက်အစီးများသည် ဘီစီ ၃ ရာစု မင်းDevanpiya Tissa လက်ထက် (307 BC – 267 BC) အချိန်က ဖြစ်သည်ဟု ယုံကြည်ရသည်။
ပြင်ပလင့်များ Remnants from the past around Wellassa#Kahaliya Raja Maha Viharaya ကိုးကား ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ။
မလိဂတန်းနရာဇမဟာဝိဟာရ သည် သီရိလင်္ကာနိုင်ငံ၊ Gampaha ခရိုင်၊ Malwatuhiripitiya ရွာတွင် တည်ရှိသည့် ရှေးဟောင်းဂူကျောင်းတော်တစ်ခု ဖြစ်သည်။
ကျောင်းတော်သည် Gampaha - Wathurugama လမ်းပေါ်တွင် တည်ရှိပြီး ရှေးဟောင်းကျောင်းတော်တစ်ခုပင်ဖြစ်သည့် ပိလိကတ်သုဝရာဇမဟာဝိဟာရ (Pilikuththuwa Raja Maha Vihara) မှ ၁.၆ ကီလိုမီတာခန့် (၀.၉၉ မိုင်) အကွာတွင် တည်ရှိသည်။
လက်ရှိအချိန်တွင် ကျောင်းတော်ကို ရှေးဟောင်းသုတေသနဌာနက Gampaha ရှိ ရှေးဟောင်းသုတေသနဆိုင်ရာ ထိန်းသိမ်းထားရှိသည့်နယ်မြေတစ်ခုအဖြစ် သတ်မှတ်ထားရှိသည်။
သမိုင်း အဆောက်အဦ ပြင်ပလင့်များ Maligathenna Rajamaha Viharaya ကိုးကား ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ။
ဗီယိုလာ (၊ ၊American Heritage Dictionary ၊ ၊Cambridge Advanced Learner's Dictionary ) သည် ကြိုးတပ်တူရိယာတစ်မျိုးဖြစ်သည်။
တယောထက် အနည်းငယ်ကြီး၍ နိမ့်သောအသံရှိသည်။
ဗီယိုလာများသည် တယောမိသားစု၏ အလယ်အလတ်နေရာတွင် တည်ရှိပြီးကြိုးမျာကို C3၊ G3၊ D4 နှင့် A4 နုတ်များနှင့် အသံချိန်ထားသည်။
ဗီယိုလာအနီးကပ်ပြပုံ ဗီယိုလာ၏ပြုလုပ်ပုံမှာ တယော၏ပြုလုပ်ပုံနှင့် ဆင်တူသည်။
ဗီယိုလာ၏ကိုယ်ထည်သည် တယောထက် ၁ လက်မ မှ ၄ လက်မ အထိ ကြီးနိုင်သည်။
ကလေးငယ်များအတွက်မူ တယောအသေးများကို ဗီယိုလာကြိုးများဖြင့်တပ်ဆင်ထားသည်။
ဗီလိုလာ၏ကိုယ်ထည်သည် အကျယ်အတိအကျမရှိသဖြင့် ပြုလုပ်သူအပေါ်မူတည်၍ ပြောင်းလဲနိုင်သည်။
ကိုယ်ထည်ကျယ်လွန်းပါက ချယ်လို (Cello) ကဲ့သို့ဖြစ်သွားနိုင်သည်။
ဟာမန် ရစ်တား (Hermann Ritter) ပြုလုပ်ထာခဲ့သော ဗီယိုလာကိုယ်ထည်သည် ၁၉ လက်မခန့်ရှိသည်။
တီးခတ်ပုံ right|၁၇ လက်မရှိသော ဗီယိုလာအားတီးခတ်စဉ် (အပေါ်မှ အောက်သို့) ‌တယော၊ ဗီယိုလာ၊ ချယ်လိုတို့၏ဘိုးတံကိုင်းများ ဗီယိုလာတီးခတ်သူကို အင်္ဂလိပ်ဘာသာတွင် "viloist" ဟုခေါ်ဆိုကြသည်။
ဗီယိုလာတီးခတ်ခြင်းသည် တယောတီးခတ်ခြင်းနှင့် ဆင်တူသည်။
သို့သော် နည်းဟန်အရ အနည်းငယ်ကွာခြားမှု ရှိနိုင်သည်။
ဗီယိုလာသည်ကြီးသောကြောင့် လက်ချောင်းများကို အနည်းငယ်ပို၍ဆန့်ရသည်။
ထို့အပြင် ကြိုးများသည်လည်း တယောကြိုးထက် အနည်းငယ်ပို၍ထူသောကြောင့် ဖိအားကိုပို၍ပေးရသည်။
ထိုသို့ကြိုးထူသောကြောင့် အသံထွက်ရန် အချိန်အနည်းငယ်ကြာမြင့်ပါသည်။
တယောနှင့်ဗီယိုလာကိုပြိုင်တူတီးကြရာတွင် ဗီယိုလာဆရာသည် တယောဆရာထက် အနည်းငယ်စော၍ တီးခတ်ပေးရသည်။
ကိုးကားချက်များ ကဏ္ဍ: ဂီတ ကဏ္ဍ:ကြိုးတပ် တူရိယာများ။
မွန်ပြည်နယ်၊ ဘီးလင်းမြို့နယ်တွင် တည်ရှိသည်။
ရပ်ကွက် ၉ ရပ်ကွက်ဖြင့် ဖွဲ့စည်းထားပြီး ရပ်ကွက်များမှာ မြို့မ၊ န၀ဒေး၊ ဘုရင့်နောင်၊ အင်းဖုန်းကြီး၊ တပင်ရွှေထီး၊ စက်ကလေး၊ အောင်ခေမာ၊ ကရင်စု၊ ကေသ၀တီ ရပ်ကွက်များ ပါ၀◌င်သည်.။
၂၀၂၀ ခုနှစ်မှ စတင်၍ တောင်စွန်း၏ အရှေ့မြောက်ဘက် ကုန်မြင့်တွင် မြေကွက်များရိုက်၍ ကွက်သစ် ခြံကွက်များ ဖော်လျက်ရှိသည်။
တောင်စွန်းတွင် အထက်တန်းကျောင်း ၁ ကျောင်းနှင့် မူလတန်းကျောင်း ၅ ကျောင်း ရှိပြီး၊ တိုက်နယ်ပြည်သူ့ဆေးရုံ၊ အောင်ပဒေသာဈေး၊ ရဲစခန်း၊ နယ်မြေမီးသတ်စခန်း၊ စာတိုက်၊ ဆက်သွယ်ရေးအော်တိုအိတ်ချိန်း၊ ကျန်းမာရေးဌာန၊ မြို့လျှပ်စစ်မှူးရုံးနှင့်ဓာတ်အားခွဲရုံ၊ တောင်စွန်းဘူတာနှင့် အကျဥ◌်းဥ◌ီးစီးဌာန ရဲဘက်စခန်းစသည့် ရုံးများ တည်ရှိသည်။
ရန်ကုန်-မော်လမြိုင် မီးရထားလမ်းပေါ်တွင် ရှိသော တောင်စွန်းဘူတာသို့ ၀◌င်ရောက်လာသည်နှင့် တောင်စွန်းပြည်သူ့ပန်းခြံမှ ဗိုလ်ချုပ်မြင်းစီးရုပ်ကို တွေ့မြင်နိုင်သည်။
ဘဏ်အနေဖြင့် ကမ်ဘာ့ ရတနာ ဘဏ်တစ်ခုသာ ရှိသည်။
အနောက်ဘက် တိုက်ကုလားတောင်တန်းပေါ်တွင် ကျိုက်ဒေးယျုံ၊ နှစ်ထပ်ဘုရား၊ ဖောင်တော်ဥ◌ီး၊ ကေလာသ နှင့် မြသပိတ် စသည့် ဆံတော်ရှင်စေတီတော်များ ကိန်း၀◌ပ်လျက်ရှိသည်။
ဓမ်မဒူတ ကျောင်းပေါင်းများစွာနှစ် ပညာတတ်ရဟန်းပေါင်းများစွာကို မွေးထုတ်ပေးတဲ့ ဓမ်မဒူတ တောရ စာသင်တိုက်ကြီးမှာ တောင်စွန်းမှာ တည်ရှိလို့နေပါသည်။
ကဏ္ဍ:ဘီးလင်းမြို့နယ်ရှိ ရွာများ။
တရုတ်ပြည်မကြီး () ဆိုသည်မှာ ၁၉၄၉ ခုနှစ် အောက်တိုဘာလ ၁ ရက်နေ့မှ စတင်သော တရုတ်ပြည်သူ့သမ္မတနိုင်ငံ၏ တိုက်ရိုက်အုပ်ချုပ်မှုအောက်တွင် ရှိသော ပထဝီနိုင်ငံရေးနှင့ ပထဝီဝင်အရ သတ်မှတ်ထားသော ဧရိယာ ဖြစ်သည်။
တရုတ်ပြည်မကြီးတွင် တောင်တရုတ်ပင်လယ်တွင်းရှိ ကျွန်းခရိုင်တစ်ခုဖြစ်သော ဟိုင်နန်ပြည်နယ်ပါဝင်သော်လည်း အထူးအုပ်ချုပ်ရေးဒေသများဖြစ်သော ဟောင်ကောင်နှင့် မကာအိုတို့ မပါဝင်ပေ။
ပြည်မကြီးဟု ဘာသာပြန်နိုင်သော တရုတ်ဝေါဟာရ နှစ်ခုရှိသည်။
Dàlù () 'တိုက်ကြီး' ဟု အဓိပ္ပာယ်ရပြီး ဟောင်ကောင်နှင့် မကာအိုတို့ ပါဝင်သည်။
Nèidì () - 'ကုန်းတွင်း' သို့မဟုတ် 'အတွင်းကုန်းမြေ' ဟု အဓိပ္ပာယ်ရပြီး ဟောင်ကောင်နှင့် မကာအိုတို့ မပါဝင်ပေ။
တရုတ်ပြည်သူ့သမ္မတနိုင်ငံအတွင်းတွင် အဆိုပါဝေါဟာရနှစ်မျိုး အသုံးပြုခြင်းသည် တင်းကြပ်ထားပြီး အချင်းချင်းဖလှယ်မရချေ။
တရုတ်တစ်နိုင်ငံတည်း မူဝါဒကို ပိုမိုအသားပေးပြီး ရေလက်ကြားဆက်ဆံရေးတွင် တရုတ်သမ္မတနိုင်ငံအား တန်းတူမဖြစ်စေရန်အတွက် တရုတ်ပြည်သူ့သမ္မတနိုင်ငံ၏ ထိုင်ဝမ်နှင့် ဆက်ဆံသော တရားဝင်ရုံးသုံးအခေါ်အဝေါ်တွင် ပြည်မကြီးဝေါဟာရကို အသုံးပြုသည် (ထိုင်ဝမ်ဖက်ခြမ်းနှင့် ဆက်ဆံရာတွင် တရုတ်ပြည်သူ့သမ္မတနိုင်ငံဖက်အား "ပြည်မကြီး" ဟု ရည်ညွှန်းသည်)။
သို့သော် ဟောင်ကောင်နှင့် မကာအိုတို့နှင့် ဆက်ဆံရေးတွင် တရုတ်ပြည်သူ့သမ္မတနိုင်ငံသည် "ဗဟိုပြည်သူ့အစိုးရ" ဟု ရည်ညွှန်းသုံးနှုန်းသည်။
ထိုင်ဝမ်တွင် "ပြည်မကြီးဧရိယာ" ဆိုသည်မှာ တရုတ်သမ္မတနိုင်ငံ၏ ဖွဲ့စည်းပုံအခြေခံဥပဒေတွင် အသုံးပြုထားသော "တရုတ်သမ္မတနိုင်ငံ၏ လွတ်လပ်သောဧရိယာ"ဟူသည့် ဝေါဟာရ ဖြစ်သည်။
Additional Articles to the Republic of China Constitution, 6th Revision, 2000 အခြားကြည့်ရန် တရုတ်သမ္မတနိုင်ငံ၏ လွတ်လပ်သောဧရိယာ ကိုးကား Category:ပထဝီဝင်နိုင်ငံရေး ဝေါဟာရများ ကဏ္ဍ:တရုတ်နိုင်ငံ၏ ပထဝီဝင် ကဏ္ဍ:တရုတ်နိုင်ငံ၏ နိုင်ငံရေး။
သည် ဂျပန်နိုင်ငံ၊ ကျိုတိုမြို့တွင် တည်ရှိသည့် လေ့လာမှုဆိုင်ရာ မျှော်စင် တစ်ခုဖြစ်သည်။
အမြင့်ပေ သုံးရာနှစ်ဆယ့်ရှစ်တွင် လေ့လာမှုဆိုင်ရာ ကုန်းပတ်ရှိပြီး မိုးချွန်အမြင့်သည် ပေ လေးရာ့သုံးဆယ်ဖြစ်ကာ ကျိုတိုမြို့ရှိ အရှည်ဆုံး သံမဏိ မျှော်စင်ဖြစ်သည်။
ကြယ်သုံးပွင့် အဆင့်ရှိ ဟိုတယ်တစ်လုံးနှင့် ဈေးဆိုင်များပါဝင်သည့် ကိုးထပ် အဆောက်အဦးပေါ်တွင် တန်ချိန် ရှစ်ရာရှိသည့် ၎င်းမျှော်စင်တည်ရှိသည်။
အဆောက်အဦတစ်ခုလုံးသည် ကျိုတို ဘူတာ၏ ဆန့်ကျင်ဘက်တွင်ရှိသည်။
သမိုင်းကြောင်း ကျိုတို မျှော်စင်မှ ညရှုခင်း ကျိုတို မျှော်စင်အား ၁၉၆၀ ပြည့်လွန် နှစ်များ အစောပိုင်းကတည်းက တည်ဆောက်ရန် ရည်ရွယ်ထားကာ၊ တိုကျိုမြို့တွင် ကျင်းပပြုလုပ်မည့် ၁၉၆၄ ခုနှစ် နွေရာသီ အိုလံပစ်နှင့်တူ အချိန်မှီ တည်ဆောက် ပြီးစီးရန် စီစဉ်ခဲ့သည်။
၁၉၆၃ခုနှစ် တွင် ကျိုတိုမြို့၏ ဗဟိုစာတိုက်ဟောင်း တည်ရှိရာ နေရာတွင် စတင်ခဲ့ပြီး ၁၉၆၄ နှစ်အကုန်ပိုင်းတွင် ဆောက်လုပ်ပြီးစီးခဲ့သည်။
(တိုကျို မျှော်စင် ကဲ့သို့သော) အခြားသော မျှော်စင်များနှင့် မတူညီသည်မှာ သတ္တု ရာဇမတ်ကွက် ဘောင် (metal lattice frames) များဖြင့် တည်ဆောက်ထားသည်။
၎င်းကို အထူ ၁၂-၂၂ မီလီမီတာ (၀.၄၇ - ၀.၈၇ လက်မ) ရှိသည့် သံမဏိပြားများဖြင့် ဖုံးအုပ်ထားသည်။
ထို့နောက် ယင်းတို့ကို အတူတကွ ဂဟေဆက်ပြီး အဖြူရောင် ဆေးသုတ်ထားသည်။
The intended overall effect was for the tower to resemble a Japanese ဖယောင်းတိုင်. ကျိုတို တက္ကသိုလ်၌ အင်ဂျင်နီယာ ပါရဂူတစ်ဦးဖြစ်သည့် ကျွမ်းကျင်သူ တနဟရှိ မကိုတို (Makoto Tanahashi) ၏ အကြံဉာဏ်နှင့်အတူ ယာမာဒါ မာမိုရု (Mamoru Yamada) သည်Kyoto Tower – Kyoto Station ငလျင်နှင့် တိုင်ဖွန်းမုန်တိုင်း၏ ပြင်းအားကို ခုခံနိုင်ရန် တည်ဆောက်ထားသည်။